Klitoris - Alemannische Wikipedia

# Klitoris

### Us der alemannische Wikipedia, der freie Dialäkt-Enzyklopedy

d' Klitoris.

Als d' Klitoris (Fachterminus Clitoris, latinisiert vo griechisch κλειτορίδα, klitorída, "chleine Buckel") odr em Kitzler bezeichnet me e chleins, vo Schwellkörpergeweb bildetes zylindrischs Organ vo dr Frau un alle andere weibliche Säugetier. Entwickligsgeschichtlich entschpricht de Kitzler em Penis vom Ma (bzw. männliche Säugetier).

## [ändere] Anatomie

De Kitzler bschtoht us zwei, am Sitzbeiusschnitt (Arcus ischiadicus) befeschtigte Schwellkörperschenkel (Crura clitoridis), di sich zuem Schaft (Corpus clitoridis) vereine. 'S freyi End isch zuer Eichel (Glans clitoridis) erwitert. Zuedem het de Kitzler bis zue ca. 14.000 Nerve.

Üßerlich sichtbar sin numme de Schaft un di hochempfindlichi Eichel, di als Deil vo dr Vulva an de vordere Umschlagfalte vo de chleine Schamlippe liege. Zämme umfasse sie numme en Zähntel vom Gesamtvolumen vo de Klitoris.

## [ändere] Funktion

De Kitzler isch schtark mit Nervenendigige usgschtattet un vo demher bsunders beruehrigsempfindlich un empfänglich für sexuelli Reiz. Durch Stimulation vo dr Klitoris chömme di meischte Fraue zuem Orgasmus.

Vieli Untersuechige (Kinsey etc.) wiese klar druf ane, dass e beachtliche Adeil vo de Fraue nur denn zuem Orgasmus chömme chönne, wenn d' Klitoris (mit) schtimuliert wird.

Im Rahmen vo de Mode, hochempfindlichi erogeni Zone als "Super-Orgasmus-Pünkt" z' definiere, isch de Kitzler vom britische Zoolog un Verhaltensforscher Desmond Morris au als "C-Punkt" bezeichnet worde.

## [ändere] Empfindlichkeit

D' Empfindlichkeit vo de Klitoris für direkti Schtimulierung isch individuell sehr unterschiedlich. Mänggi Fraue sin so empfindlich, dass sie e direkti Schtimulierig erscht noch eme längere Vorschpiel ertrage. Will d' Klitoris (wie obe korrekt beschriebe) mit em umgäbende Gwäb verbunde isch, sin verschiedeni indirekti Schtimulationsforme denkbar.

## [ändere] Entwicklig bim Embryo

Ob sich e Penis mit Eichel odr en Kitzler bildet, wird über d' Ausschüttig vo Testosteron gregelt. Wenn sälle Mechanismus gschtört isch, chönne Fraue trotz em Gensatz XX e penisartigi Ausschtülpig entwickle, wo bi de normale Entwicklig d' Klitoris sitzt. Sälli Störig isch sehr selte.

Bi nere als "z' groß" geltende Klitoris (meischt bi nere Klitoris größer als e Zentimeter bim Neuborene) wärde hüt au chirurgischi Verchleinerige durchgefuehrt. Sälli sin, wie fascht alli chirurgische "Korrekture" bi Intersexualität, umschtritte.

## [ändere] Weblinks

Witärs zu Worthärkunft, Synonym und Übersetzigä vo Klitoris im Wiktionary

- Anatomie vo dr Vulva

Vun "http://als.wikipedia.org../../../k/l/i/Klitoris.html"

Kategorie: Geschlechtsorgan | Körper und Sexualität

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- العربية
- Български
- Brezhoneg
- Català
- Česky
- Dansk
- Deutsch
- ދިވެހިބަސް
- English
- Esperanto
- Español
- Suomi
- Français
- Gàidhlig
- Galego
- עברית
- Hrvatski
- Magyar
- Bahasa Indonesia
- Ilokano
- Italiano
- 日本語
- Lietuvių
- Nederlands
- Norsk (bokmål)
- Polski
- Português
- Русский
- Simple English
- Slovenčina
- Српски / Srpski
- Basa Sunda
- Svenska
- ไทย
- Türkçe
- Українська
- Tiếng Việt